Με στόχο την πρόληψη και την εξάλειψη φαινομένων ενδοσχολικής βίας και τη δημιουργία κλίματος αποδοχής, κατανόησης και ενσυναίσθησης,  προτείνουμε τη συγκρότηση ομάδων **φιλίας** .

Σε κάθε τμήμα θα συσταθεί μια 4μελής ομάδα, με έναν επικεφαλής και τρία μέλη. Στόχος της ομάδας θα είναι η ειρηνική επίλυση όποιων διαφορών προκύπτουν ανάμεσα στους μαθητές του τμήματός τους.

Ένα μέλος από κάθε ομάδα τμήματος θα συμμετάσχει και στην ομάδα φιλίας του σχολείου με στόχο τη διαχείριση των διαφορών σε επίπεδο σχολείου, δηλαδή ανάμεσα σε μαθητές διαφορετικών τάξεων.

Οι ομάδες φιλίας θα είναι σε άμεση επικοινωνία και συνεργασία με τις Συμβούλους Σχολικής Ζωής του Γυμνασίου , καθώς και με τις υπεύθυνες για τον θεσμό της Ομάδας Φιλίας του σχολείου . Έτσι, θα οργανωθεί η επιμόρφωση- προετοιμασία των συγκεκριμένων ομάδων για την αποτελεσματική δράση τους, αλλά θα επιχειρείται διαρκής ανατροφοδότηση και συμβουλευτική προς τα μέλη των ομάδων.

Οι μαθητές-τριες που ενδιαφέρονται να συμμετάσχουν στον συγκεκριμένο θεσμό, καλούνται να εκδηλώσουν το ενδιαφέρον τους μέχρι τις 10 Δεκεμβρίου 2021, στις υπεύθυνες εκπαιδευτικούς . Απαραίτητη για τη συμμετοχή τους θα είναι η έγγραφη συναίνεση των γονέων-κηδεμόνων τους.